Ámaéne xwɨyí̵á arí̵á nɨwiranéná aŋí̵nɨ “ Ayí̵ apɨ nánɨ rí̵a rarɨnɨ ? ” mɨyaiwí yarɨŋwaéne eŋagɨ nánɨ nionɨ dɨŋí̵ re yaiwiŋɨnɨ , “ Xegí̵ rɨnɨŋí̵pɨ tí̵nɨ nɨrɨrí̵ná apaxí̵ mé nɨjí̵á mimónɨpa epaxí̵ eŋagɨ nánɨ sa ámaéne yarɨŋwápɨ tí̵nɨ nɨkumɨxɨrɨ ourɨmɨnɨ . ” nɨyaiwirɨ seararɨŋɨnɨ . Xámɨ seyí̵né segí̵ wé nánɨranɨ , sɨkwí̵ nánɨranɨ , “ Ayí̵ apɨ tí̵nɨ í̵wí̵ nánɨ rí̵a imónɨŋɨnɨ ? ” nɨyaiwiro xe apɨ tí̵nɨ nɨpɨkwɨnɨ mimónɨŋí̵pɨ ero rí̵á kɨroro oyaneyɨnɨrɨ neróná rɨkɨkɨrí̵ó ámɨ bɨ tí̵nɨ bɨ tí̵nɨ yagí̵ápa agwɨ ríná re éí̵rɨxɨnɨ . Segí̵ wé nánɨranɨ , sɨkwí̵ nánɨranɨ , “ Ayí̵ apɨ tí̵nɨ wé rónɨŋí̵ imónɨŋí̵pɨ emɨ nánɨ rí̵a imónɨŋɨnɨ ? ” nɨyaiwiro apɨ yanɨ nánɨ áxeŋwarí̵ oinaneyɨnɨro éí̵rɨxɨnɨ . E nerɨŋí̵pimɨ dánɨ sɨyikwí̵ mínɨgí̵áyí̵né imóní̵í̵rɨxɨnɨ .
